CELEX: 32021D1797
Language: sk
Date: 2021-10-05 00:00:00
Title: Rozhodnutie Rady (EÚ) 2021/1797 z 5. októbra 2021, ktorým sa stanovuje pozícia, ktorá sa má v mene Európskej únie zaujať vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zmenu dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k uvedenej dohode

12.10.2021   
               
               
                  SK
               
               
                  Úradný vestník Európskej únie
               
               
                  L 361/48
               
            
         ROZHODNUTIE RADY (EÚ) 2021/1797
         z 5. októbra 2021,
         ktorým sa stanovuje pozícia, ktorá sa má v mene Európskej únie zaujať vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zmenu dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k uvedenej dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 a článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) nadobudla platnosť 1. septembra 2017.
                  
               
                     (2)
                  
                  
                     Podľa článku 11 prílohy XVII k dohode môže Výbor pre pridruženie v zložení pre otázky obchodu rozhodnúť o úprave ustanovení uvedenej prílohy.
                  
               
                     (3)
                  
                  
                     Výbor pre pridruženie v zložení pre otázky obchodu prijme rozhodnutie o zmene dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k dohode.
                  
               
                     (4)
                  
                  
                     V súlade s článkami 114, 124 a 138 dohody Únia a Ukrajina uznávajú dôležitosť aproximácie existujúcich právnych predpisov Ukrajiny s právnymi predpismi Únie. Ukrajina má vyvinúť úsilie s cieľom zabezpečiť, aby sa existujúce a budúce právne predpisy postupne stali zlučiteľnými s acquis Únie.
                  
               
                     (5)
                  
                  
                     Vzhľadom na to, že od parafovania znenia dohody 30. marca 2012 bolo zmenených alebo zrušených niekoľko aktov Únie, ktoré sú uvedené v dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k dohode, je nevyhnutné zmeniť dané dodatky a upraviť určité lehoty tak, aby sa zohľadnil pokrok, ktorý už Ukrajina dosiahla v procese aproximácie svojich právnych predpisov s acquis Únie.
                  
               
                     (6)
                  
                  
                     Je preto vhodné stanoviť pozíciu, ktorá sa má v mene Únie zaujať vo Výbore pre pridruženie v zložení pre otázky obchodu, pretože rozhodnutie o zmene dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k dohode bude pre Úniu záväzné,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zmenu dodatku XVII-3 (Pravidlá uplatniteľné na telekomunikačné služby), dodatku XVII-4 (Pravidlá uplatniteľné na poštové a doručovateľské služby) a dodatku XVII-5 (Pravidlá uplatniteľné na služby medzinárodnej námornej dopravy) k prílohe XVII k dohode, je založená na návrhu rozhodnutia uvedeného výboru (1).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 5. októbra 2021
            
               
                  Za Radu
               
               
                  predseda
               
               A. ŠIRCELJ
            
         
         
            (1)  Pozrite dokument ST 11503/21 na http://register.consilium.europa.eu.